CELEX: 32017R1111
Language: hr
Date: 2017-06-22 00:00:00
Title: Provedbena uredba Komisije (EU) 2017/1111 оd 22. lipnja 2017. o utvrđivanju provedbenih tehničkih standarda u vezi sa standardnim postupcima i obrascima za podnošenje informacija u skladu s Direktivom 2014/65/EU Europskog parlamenta i Vijeća (Tekst značajan za EGP. )

23.6.2017   
               
               
                  HR
               
               
                  Službeni list Europske unije
               
               
                  L 162/14
               
            PROVEDBENA UREDBA KOMISIJE (EU) 2017/1111
      оd 22. lipnja 2017.
      o utvrđivanju provedbenih tehničkih standarda u vezi sa standardnim postupcima i obrascima za podnošenje informacija u skladu s Direktivom 2014/65/EU Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 71. stavak 7.,
      budući da:
      
                  (1)
               
               
                  Primjereno je utvrditi zajedničke postupke i obrasce kojima nadležna tijela Europskom nadzornom tijelu za vrijednosne papire i tržišta kapitala (ESMA) podnose informacije o sankcijama i mjerama iz članka 71. Direktive 2014/65/EU.
               
            
                  (2)
               
               
                  Kako bi se olakšala komunikacija nadležnih tijela i ESMA-e i izbjegla nepotrebna kašnjenja ili neuspješno podnošenje informacija, svako nadležno tijelo trebalo bi odrediti posebnu kontaktnu točku za potrebe dostavljanja informacija o sankcijama i mjerama.
               
            
                  (3)
               
               
                  Kako bi se osiguralo da ESMA točno identificira i registrira sve potrebne informacije o sankcijama i mjerama koje su izrekla nadležna tijela, nadležna tijela trebala bi u tu svrhu na posebnim obrascima dostavljati detaljne i usklađene informacije.
               
            
                  (4)
               
               
                  Da bi se u godišnje izvješće o sankcijama i mjerama koje ESMA objavljuje u skladu s člankom 71. Direktive 2014/65/EU uključile relevantne informacije, nadležna tijela trebala bi dostavljati informacije na posebnim obrascima, uz jasno navođenje prekršenih odredaba Direktive 2014/65/EU, kako su prenesene u nacionalno zakonodavstvo.
               
            
                  (5)
               
               
                  Radi dosljednosti i kako bi se osiguralo neometano funkcioniranje financijskih tržišta, potrebno je da se odredbe ove Uredbe i povezane nacionalne odredbe kojima se prenosi Direktiva 2014/65/EU primjenjuju od istog datuma.
               
            
                  (6)
               
               
                  Ova Uredba temelji se na nacrtu provedbenih tehničkih standarda koji je ESMA dostavila Komisiji.
               
            
                  (7)
               
               
                  ESMA nije provela otvorena javna savjetovanja o nacrtu provedbenih tehničkih standarda na kojem se temelji ova Uredba niti je analizirala moguće povezane troškove i koristi za relevantna nadležna tijela u pogledu uvođenja standardnih obrazaca i postupaka jer bi to bilo nerazmjerno u odnosu na njihov opseg i učinak, uzimajući u obzir to da bi adresati provedbenih tehničkih standarda bili samo nacionalna nadležna tijela država članica, a ne sudionici na tržištu.
               
            
                  (8)
               
               
                  ESMA je zatražila mišljenje Interesne skupine za vrijednosne papire i tržišta kapitala koja je osnovana u skladu s člankom 37. Uredbe (EU) br. 1095/2010 Europskog parlamenta i Vijeća (2),
               
            DONIJELA JE OVU UREDBU:
      Članak 1.
      Kontaktne točke
      1.   Svako nadležno tijelo određuju jedinstvenu kontaktnu točku za slanje informacija o svim pitanjima povezanima s podnošenjem takvih informacija u skladu s člancima od 2. do 6.
      Nadležna tijela obavješćuju Europsko nadzorno tijelo za vrijednosne papire i tržišta kapitala (ESMA) o kontaktnoj točki određenoj u skladu s prvim podstavkom.
      2.   ESMA određuje kontaktnu točku za zaprimanje informacija iz stavka 1.
      3.   ESMA objavljuje kontaktnu točku iz stavka 2. na svojoj internetskoj stranici.
      Članak 2.
      Postupak i obrasci za izvješćivanje
      1.   Nadležna tijela ESMA-i podnose informacije iz članka 71. stavka 3. drugog podstavka i članka 71. stavka 5. Direktive 2014/65/EU s pomoću sučelja sustava informacijske tehnologije koje je ESMA uspostavila radi upravljanja zaprimanjem, pohranom, objavom i razmjenom tih informacija.
      2.   Informacije iz stavka 1. podnose se ESMA-i u obliku datoteke izvješća na obrascu utvrđenom u Prilogu I ovoj Uredbi.
      Članak 3.
      Poništenje i ažuriranje izvješća
      1.   Ako nadležno tijelo želi poništiti postojeću datoteku izvješća koju je prethodno podnijelo ESMA-i u skladu s člankom 2., ono opoziva postojeće izvješće i šalje novu datoteku izvješća.
      2.   Ako nadležno tijelo želi ažurirati postojeću datoteku izvješća koju je prethodno podnijelo ESMA-i u skladu s člankom 2., ono ponovno podnosi datoteku izvješća s ažuriranim informacijama.
      Članak 4.
      Rokovi
      1.   Nadležna tijela obavješćuju ESMA-u o administrativnim sankcijama koje su izrekla, ali nisu objavila, uključujući i sve žalbe koje se na njih odnose te ishode tih žalbi, slanjem datoteke izvješća u roku od najviše 10 radnih dana od donošenja odluke o neobjavljivanju sankcija.
      2.   Nadležna tijela dostavljaju ESMA-i sve informacije, uključujući i konačnu presudu, u vezi sa svim kaznenim sankcijama, slanjem datoteke izvješća u roku od najviše 10 radnih dana od datuma primitka tih informacija.
      Članak 5.
      Godišnje podnošenje zbirnih informacija o sankcijama i mjerama
      Nadležna tijela dostavljaju ESMA-i informacije iz članka 71. stavka 4. prvog podstavka Direktive 2014/65/EU ispunjavanjem obrasca iz Priloga II. ovoj Uredbi. Taj obrazac sadržava informacije o svim sankcijama i mjerama koje je nadležno tijelo izreklo tijekom prethodne kalendarske godine, kako se navodi u članku 71. Direktive 2014/65/EU.
      Obrazac iz prvog podstavka ispunjava se elektronički te šalje ESMA-i e-poštom najkasnije do 31. ožujka svake godine.
      Članak 6.
      Obrazac za godišnje podnošenje anonimiziranih i zbirnih informacija o kaznenim istragama i sankcijama
      Ako su države članice u skladu s člankom 70. Direktive 2014/65/EU propisale kaznene sankcije za kršenje odredaba tog članka, nadležna tijela dostavljaju ESMA-i podatke iz članka 71. stavka 4. drugog podstavka Direktive 2014/65/EU ispunjavanjem obrasca iz Priloga III. ovoj Uredbi. Taj obrazac sadržava podatke o svim kaznenim istragama i kaznenim sankcijama u vezi s povredama članka 71. stavka 4. drugog podstavka Direktive 2014/65/EU koje je nadležno tijelo poduzelo, odnosno izreklo tijekom prethodne kalendarske godine.
      Obrazac iz prvog podstavka ispunjava se elektronički te šalje ESMA-i e-poštom najkasnije do 31. ožujka svake godine.
      Članak 7.
      Stupanje na snagu i primjena
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 3. siječnja 2018.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 22. lipnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 173, 12.6.2014., str. 349.
      
      
         (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).
      
         PRILOG I.
         
            Obrazac za podnošenje informacija u skladu s člankom 71. stavkom 3. drugim podstavkom i člankom 71. stavkom 5. Direktive 2014/65/EU
         
         Informacije u skladu s člankom 71. stavkom 3. drugim podstavkom i člankom 71. stavkom 5. Direktive 2014/65/EU:
         
                     Rubrika
                  
                  
                     Opis
                  
                  
                     Vrsta
                  
               
                     Identifikator sankcije
                  
                  
                     Identifikacijska oznaka koju nadležno tijelo dodjeljuje za potrebe podnošenja informacija o sankcijama ili mjerama
                  
                  
                     Nije obvezno
                  
               
                     Pravni okvir
                  
                  
                     Pokrata naziva zakonodavnog akta Unije na temelju kojeg je izrečena sankcija ili mjera
                  
                  
                     Obvezno
                  
               
                     Država članica
                  
                  
                     Pokrata naziva države članice nadležnog tijela koje podnosi informacije o sankciji ili mjeri
                  
                  
                     Obvezno
                  
               
                     Identifikator subjekta
                  
                  
                     Identifikacijska oznaka koja se upotrebljava isključivo za označivanje subjekta kojemu je izrečena sankcija ili mjera
                  
                  
                     Obvezno (samo za sankcije ili mjere koje su izrečene investicijskim društvima)
                  
               
                     Vrsta sankcije
                  
                  
                     Informacije o tome je li sankcija o kojoj se izvješćuje kaznena sankcija ili administrativna sankcija
                  
                  
                     Obvezno (samo za sankcije)
                  
               
                     Identifikator tijela
                  
                  
                     Identifikator tijela koje dostavlja informacije o sankciji ili mjeri
                  
                  
                     Obvezno
                  
               
                     Pravni okvir subjekta
                  
                  
                     Pokrata naziva zakonodavnog akta Unije koji se primjenjuje na subjekt kojemu je izrečena sankcija ili mjera
                  
                  
                     Obvezno
                  
               
                     Puni naziv subjekta
                  
                  
                     Puni naziv subjekta kojemu je izrečena sankcija ili mjera
                  
                  
                     Obvezno (samo za pravne osobe)
                  
               
                     Puno ime i prezime osobe
                  
                  
                     Puno ime i prezime fizičkih osoba kojima je izrečena sankcija ili mjera
                  
                  
                     Obvezno (samo za fizičke osobe)
                  
               
                     Nadležno tijelo koje izriče sankciju
                  
                  
                     Pokrata naziva nadležnog tijela koje je izreklo sankciju ili mjeru
                  
                  
                     Obvezno
                  
               
                     Sadržaj sankcije/mjere
                  
                  
                     Tekst sankcije ili mjere i tekst svih relevantnih informacija koje se odnose na sankciju ili mjeru (uključujući i sve žalbe koje se na njih odnose, ishode tih žalbi i konačne presude koje se odnose na izrečenu kaznenu sankciju) – na glavnom jeziku
                  
                  
                     Obvezno
                  
               
                     Sadržaj sankcije/mjere
                  
                  
                     Tekst sankcije ili mjere i tekst svih relevantnih informacija koje se odnose na sankciju ili mjeru (uključujući i sve žalbe koje se na njih odnose, ishode tih žalbi i konačne presude koje se odnose na izrečenu kaznenu sankciju) – na drugom jeziku
                  
                  
                     Nije obvezno
                  
               
                     Datum
                  
                  
                     Datum na koji je nadležno tijelo izreklo sankciju ili mjeru
                  
                  
                     Obvezno
                  
               
                     Datum isteka
                  
                  
                     Datum na koji učinci sankcije ili mjere prestaju važiti
                  
                  
                     Nije obvezno
                  
               
                     Javno
                  
                  
                     Informacije o tome je li nadležno tijelo objavilo sankciju ili mjeru
                  
                  
                     Obvezno
                  
               
      
         PRILOG II.
         
            Obrazac za podnošenje zbirnih informacija o svim sankcijama i mjerama koje su nadležna tijela izrekla
         
         Tekst slike
         
            Zbirne informacije o svim sankcijama i mjerama koje je [naziv nadležnog tijela] izreklo tijekom [godina] na temelju članka … …
            POŠILJATELJ:
            Država članica:
            Nadležno tijelo:
            Adresa:
            (Podaci za kontakt osobe određene za kontakt)
            Ime i prezime:
            Telefon:
            E-pošta:
            PRIMATELJ:
            ESMA
            (Podaci za kontakt osobe određene za kontakt)
            Ime i prezime:
            Telefon:
            E-pošta:
            Poštovani/Poštovana [unijeti odgovarajuće ime],
            u skladu s člankom 71. stavkom 4. prvim podstavkom Direktive 2014/65/EU dostavljam zbirne informacije u pogledu svih sankcija i mjera koje je [naziv nadležnog tijela] izreklo tijekom [godina]:
         
         Tekst slike
         
            (1) Unijeti iznos u eurima ili u nacionalnoj valuti. Ako se relevantne sankcije ne odnose samo na kršenja relevantnog članka Direktive 2014/65/EU ili Uredbe (EU) br. 600/2014, već i na druge odredbe, uz svaki iznos dodaje se napomena „ZBIRNI IZNOS”.
            (2) Budući da izrečenim sankcijama/mjerama može biti obuhvaćeno više zakonskih odredaba, zbroj različitih linija (broj sankcija ili mjera/iznosa novčanih kazni) ne mora odgovarati ukupnom broju izrečenih sankcija/mjera ili ukupnom iznosu izrečenih novčanih kazni.
            S poštovanjem
            [potpis]
            Članci Direktive 2014/65/EU preneseni nacionalnim odredbama ili članci Uredbe (EU) br. 600/2014 Europskog parlamenta i Vijeća (1) koji su prekršeni
            Broj sankcija/mjera izrečenih u izvještajnom razdoblju
            Iznos administrativnih novčanih kazni izrečenih u izvještajnom razdoblju
            [broj članka, stavka, podstavka]
            [broj sankcija/mjera]
            [iznos novčanih kazni (1)]
            Ukupne sankcije/mjere
            [ukupni broj sankcija/mjera (2)]
            [ukupan iznos novčanih kazni (1) (2)]
            (1) Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (SL L 173, 12.6.2014., str. 84.).
         
      
      
         PRILOG III.
         
            Obrazac za podnošenje anonimiziranih i zbirnih informacija o svim poduzetim kaznenim istragama i izrečenim sankcijama
         
         Tekst slike
         
            Anonimizirane i zbirne informacije o svim poduzetim kaznenim istragama i izrečenim sankcijama tijekom [godine] na temelju članka … …
            POŠILJATELJ:
            Država članica:
            Nadležno tijelo:
            Adresa:
            (Podaci za kontakt osobe određene za kontakt)
            Ime i prezime:
            Telefon:
            E-pošta:
            PRIMATELJ:
            ESMA
            (Podaci za kontakt osobe određene za kontakt)
            Ime i prezime:
            Telefon:
            E-pošta:
            Poštovani/Poštovana [unijeti odgovarajuće ime],
            u skladu s člankom 71. stavkom 4. drugim podstavkom Direktive 2014/65/EU dostavljam anonimizirane i zbirne informacije o svim poduzetim kaznenim istragama i izrečenim kaznenim sankcijama u [državi članici] tijekom [godina].
            Kaznene istrage
            (1) Budući da se kaznene istrage mogu temeljiti na više zakonskih odredbi, zbroj različitih linija ne mora odgovarati ukupnom broju kaznenih istraga.
            Povrede članaka Direktive 2014/65/EU prenesenih nacionalnim odredbama ili članaka Uredbe (EU) br. 600/2014 koje su predmet istrage
            Broj kaznenih istraga u izvještajnom razdoblju
            [broj članka, stavka, podstavka]
            [broj kaznenih istraga]
            Ukupan broj kaznenih istraga
            [ukupan broj kaznenih istraga (1)]
         
         Tekst slike
         
            Izrečene kaznene sankcije
            (2) Unijeti iznos u eurima ili u nacionalnoj valuti. Ako se relevantne kaznene sankcije ne odnose samo na kršenja relevantnog članka Direktive 2014/65/EU ili Uredbe (EU) br. 600/2014, već i na druge odredbe, uz svaki iznos dodaje se napomena „ZBIRNI IZNOS”.
            (3) Budući da se izrečene kaznene sankcije mogu temeljiti na više zakonskih odredbi, zbroj različitih linija (broj kaznenih sankcija/iznos) ne mora odgovarati ukupnom broju kaznenih sankcija/ukupnom iznosu izrečenih novčanih kazni.
            S poštovanjem
            [potpis]
            Članci Direktive 2014/65/EU preneseni nacionalnim odredbama ili članci Uredbe (EU) br. 600/2014 koji su prekršeni
            Broj kaznenih sankcija u izvještajnom razdoblju
            Iznos novčanih kazni izrečenih u kaznenim postupcima u izvještajnom razdoblju
            [broj članka, stavka, podstavka]
            [broj kaznenih sankcija]
            [iznos novčanih kazni izrečenih u kaznenim postupcima (2)]
            Ukupan broj kaznenih sankcija
            [ukupan broj kaznenih sankcija (3)]
            [ukupan iznos novčanih kazni izrečenih u kaznenim postupcima (2) (3)]